b'\n_START_ARTICLE_\nLambada\n_START_PARAGRAPH_\nAng Lambada ay isang Brasilenyong sayaw para sa magkatambal na lalaki at babae. Naging tanyag sa daigdig ang sayaw na ito noong hulihan ng dekada ng 1980, partikular na sa Amerikang Latina at mga bansa sa Karibe. Sinundan ng Lambada ang mga ninuno nitong sayaw na forr\xc3\xb3, salsa, merengue, maxixe, at carimb\xc3\xb3._NEWLINE_Isa itong sensuwal at mapanukso o nakapagbubunsod na sayaw mula sa ilang mga pook sa Hilagang Brasil. Kilala ito bilang La Lambada ("Ang Lambada") sa mga Portuges ("latigazo"), at "coup de fouet") sa mga Pranses. Isa itong pinaghalong carimb\xc3\xb3 at merengue (ngunit may ilang mga impluho ng iba pang mga ritmo).\n_START_SECTION_\nAng salitang Lambada\n_START_PARAGRAPH_\nNangangahulugan ang Lambada ng "malakas na hampas" o "palo" sa Portuges. Ngunit malabo ang pinagmulan o etimolohiya ng salitang Lambada. Sa wikang Portuges sa Brasil, tumutukoy ito sa isang parang along galaw na inuudyok ng isang pamitik o latigo. Ginagaya ng mga katawan ng mga mananayaw ng Lambada ang maindayog na galaw na ito, na isa sa pangunahing mga sangkap na ikinakaiba ng Lambada mula sa iba pang mga sayaw na Latina.'